Rakvere vald, Tõrma küla Kolmnurga kinnistu detailplaneering;  Janko Haldus OÜ
töö nr 024-002

SELETUSKIRI
1. Detailplaneeringu koostamise alus
Käesolevaga koostatakse detailplaneering  Rakvere vallas  Tõrma külas asuvale Kolmnurga kinnistule (katastritunnus 66204:002:0199).
Detailplaneeringu koostamise aluseks kinnistul on:
- Rakvere Vallavalitsuse korraldus 06.september 2023 nr 1981 Rakvere vallas Tõrma külas Kolmnurga kinnistu detailplaneeringu algatamise kohta.

- Detailplaneeringu eskiis

- Geodeesia Partner OÜ poolt koostaud maa-ala geodeetiline alusplaan, töö nr 886-22
  16.03.2022.a.
- Planeerimisseadus
Planeeringuala kohapealset ülevaatust viidi detailplaneeringu koostamise ajal läbi mitmel korral.
Nende käigus arutati asjast huvitatud osapooltega planeeringuala hoonestusega seotud põhimõtteid.
Kõiki planeeringuala kohapealsete ülevaatuste käigus kogutud andmeid on ka käesoleva töö
koostamisel ära kasutatud.
2. Detailplaneeringu koostamise eesmärgid
Detailplaneeringu koostamise eesmärgiks on:
- kinnistu jagamine  viieks kinnistuks
- kruntide kasutamise sihtotstarvete, ehitusõiguse ja hoonestusalade määramine 
- heakorrastuse ja haljastuse põhimõtteline lahendamine
- kõigi vajalike kujade , piirangute ja servituutide määramine
-  kuritegevuse riski vähendavate tingimuste määramine
-  müra-, vibratsiooni-, saasteriski- ja insolatsioonitingimusi ning muid keskkonnatingimusi
   tagavate nõuete seadmine
- kinnistutele juurdepääsu määramine
3. Lähteolukord
3.1 Kehtivad planeeringud ja põhjendus detailplaneeringu koostamise vajaduse kohta
Käesoleva planeeringuala kohta kehtib 21. aprillil 20. aastal Rakvere Vallavolikogu määrusega nr 4 kehtestatud Rakvere valla üldplaneering.
Detailplaneeringuga käsitletava maa-ala kohta varem detailplaneeringut koostatud ei ole.
Üldplaneeringu planeeringuala maakasutuse juhtotstarbeks on elamumaa.
Katastriüksused:
Planeeringu alal asub tervikuna üks katastriüksus Kolmnurga; katastritunnus 66204:002:0199, pindalaga 10 714 m².
Planeeringualune maa on eraomandis. Kolmnurga kinnistu omanikud on Sven Allik, Janek Liivak ja Gert Innelaur.
Ehitusliik ja looduslik situatsioon:
Vaadeldav maa-ala asub Lääne-Virumaa, Rakvere valla idapoolses osas Rakvere linna läheduses Tõrma külas.
Planeeringuala on suhteliselt tasase reljeefiga, 
Kolmnurga kinnistu on suuremas osas looduslik rohumaa, üksikute puude ja põõsastega. 
Detailplaneeringu ettepaneku kohaselt tuleb kinnistu jagada ja iga kinnistu juurde rajada loodusliku haljasmaa osa. Olemasolev kõrghaljastus puudub, üksikud puud võib säilitada, kuid võsastunud ala likvideeritakse vastavalt hoovide kujundamisele. Vajadusel saab neid ka säilitada eraldatuse tekkimiseks.
Moodustatavatele kinnistutele on näidatud hoonestusalade asukohad, millest võib hoonestada kuni 30 protsenti kinnistu pindalast..
3.2 Maa-alade sihtotstarbed ja piirnevad katastriüksused
Kolmnurga kinnistu asub olemasolevate põllumaade vahel, mis asuvad valdavalt idas ja läänes, lõunapoolsesse osasse jäävad mõned elamumaa kinnistud ja ka üks tootmismaa sihtotstarbega kinnistu. Nimetatud eramute kinnistud on moodustatud 2002 aastal.

Käesoleva detailplaneeringuga moodustatavad kinnistud jäävad kõik elamumaaks va teekinnistu, mis tagab juurdepääsu kõikidele elamumaa kinnistutele. 

Kolmnurga (katastritunnus 66204:002:0083) katastriüksuse maa sihtotstarve on elamumaa.
Kinnistu piirneb:
- idast Aksli kinnistuga, katastritunnus 66204:002:0113; sihtotstarve maatulundusmaa.
- lõunast Vainu kinnistuga, katastritunnus 66204:002:0036, sihtotstarve elamumaa

- lõunast Lehise kinnistuga, katastritunnus 66204:002:0051, sihtotstarve elamumaa

- lõunast Haudejaama tee kinnistuga, katastritunnus 66101:001:0031, sihtotstarve transpordimaa

- idast ja põhjast Nõo kinnistuga, katastritunnus 66204:002:2262; sihtotstarve maatulundusmaa
Mööda kinnistu idapoolset piiri kulgeb kohalik kruusakattega tee, mööda kinnistu lõunapoolset piiri kulgeb sama tee kinnistu asfalt kattega tee, millelt hakkab ka toimuma juurdepääs planeeritavatele kinnistutele.
3.3 Ehituslik ja looduslik situatsioon
Detailplaneeringu maa-ala, mille suurus on 10 714 m², paikneb Lääne-Viru maakonnas, Rakvere 
vallas, Tõrma külas.
Vastavalt ehitusregistri andmetele Kolmnurga kinnistu territooriumil  hooneid ja rajatisi ei asu.
Maa-ala reljeef on suhteliselt tasane, abs. kõrgusmärgid territooriumi ulatuses 83,50÷84.04
 3.4 Alusplaan
Detailplaneeringu alusplaaniks on võetud Geodeesia Partner OÜ poolt koostaud maa-ala geodeetiline alusplaan, töö nr 886-22  16.03.2022.a.
täpsusastmega 1:500; 
3.5 Planeeringu kontaktvöönd
Planeeringuala asub hajaasustuses, Lääne-Viru maakonnas, Rakvere vallas, Tõrma külas jäädes küla lääneossa.
Planeeringuga käsitletav maa-ala ning selle lähiümbrus asub rahulikus piirkonnas. Planeeringuala asub Rakvere linnast u 1 km kaugusel.
Kolmnurga kinnistut läbib idapoolses servas elektriõhuliini keskpingeliini kaitsevöönd, mille piiresse ei tohi midagi rajada.
Läheduses märgalasid ei paikne, seega mõju neile puudub.
Mõju metsadele metsaseaduse tähenduses puudub, kuna planeeringualal metsi pole.
Keskkonnaregistri andmeil alal kasvavaid liike ja EL loodusdirektiivi kohaseid kaitset vajavaid elupaigatüüpe ei leidu. 
Vastavalt maa-ameti kaardiserverile ei paikne planeeringualal ega selle läheduses ajaloo-, kultuuri või arheoloogilise väärtusega objekte.
Planeeringuala ei kuulu ühisveevärgi ja kanalisatsiooni piirkonda.
Alal ei esine võimalikku jääkreostust.
Müra jääb normtaseme piiresse. Ehitusaegne müra ja vibratsioon on ajutine ja lühiajaline.
4. ARHITEKTUUR-PLANEERIMIS LAHENDUS
4.1 Maa-alade sihtotstarbed ja krundijaotus 
Olemasolev Kolmnurga kinnistu jagatakse kokku kuueks kinnistuks - vt joonis A-1 Põhijoonis.

Krunt nr 1 – planeeritav pindala on 2058 m², maakasutuse sihtotstarve detailplaneeringus on 100% üksikelamu maa, maakatastris – 100% elamumaa. 
Krunt nr 2 – planeeritav pindala on 1892 m², maakasutuse sihtotstarve detailplaneeringus on 100% üksikelamu, maakatastris – 100% elamumaa 
Krunt nr 3 – planeeritav pindala on 2426 m², maakasutuse sihtotstarve detailplaneeringus on 100% üksikelamu, maakatastris – 100% elamumaa 
Krunt nr 4 – planeeritav pindala on 2113 m², maakasutuse sihtotstarve detailplaneeringus on 100% üksikelamu, maakatastris – 100% elamumaa  

Krunt nr 5 – planeeritav pindala on 1686 m², maakasutuse sihtotstarve detailplaneeringus on 100% üksikelamu, maakatastris – 100% elamumaa  

Krunt nr 6 – planeeritav pindala on 639 m², maakasutuse sihtotstarve detailplaneeringus on 100% tee ja tänava, maakatastris – 100% transpordimaa  

Krunt nr 7 – planeeritav pindala on 138 m², maakasutuse sihtotstarve detailplaneeringus on 100% veetootmise ja veepuhastuse ehitise maa, maakatstris – 100% tootmismaa.
4.2 Ehitusõigus
Tegemist on kohaga, kus varasemalt hooneid ei asu.
Joonisel “Põhijoonis” on näidatud krundi hoonestusalad ja muud olulised ehitusõiguse näitajad. Väljaspool hoonestusalasid on kruntidele ehitamine keelatud. Hoonestusalade määramisel lähtuti sellest, et detailplaneering on territooriumi lähiaastate ehitustegevuse ja maakasutuse alus, samuti arvestati planeeringu lahenduse koostamisel maaomaniku soove. 
Eesti kultuuritraditsioonidele omaselt võiksid hooned olla tagasihoidlikud ja lihtsa kujuga. 
Kruntidele planeeritavate elamute hoonealune pindala võib olla kuni 30% kinnistu pindalast. 
Selline maht võimaldab rajada elamud soovi korral kuni kahekordsete ehitistena. Elamu maksimaalne kõrgus maapinnast võib olla kuni 9 meetrit. Ülejäänud ehitusõiguse  ulatuses võib rajada kõrvalhooneid. Kõrvalhooned projekteeritakse ühekorruselisena ning maksimaalne kõrgus maapinnast võib olla kuni 6,5 meetrit. 
Loodavatele kinnistutele võib ehitada kuni 3 hoonet, nendest 1 võib olla elamu ja kaks abihooned. 
Elamud võivad olla kuni kahekorruselised ning abihooned ühekorruselised.  Ühel kinnistul paiknevad hooned võivad moodustada ühe tuletõkkesektsiooni. Hooned jaotatakse tuletõkkesektsioonideks ruumide kasutusotstarbe või pindala järgi. 
Uute hoonete ehitamisel tuleb järgida väljakujunenud planeerimisviisi ja hoonestuslaadi ning nende sobivus küla miljöösse. 
Uued ehitised peaksid arvestama kaasaegset arhitektuuri, olema ümbruskonnas asuvate hoonetega sarnaste  katusekuju- ja kalletega.
Samas võib kasutada ka traditsioonilisi materjale moodsate ehitustehniliste lahendustega. Vältida tuleb abihoonete juhuslikku ja plaanipäratut ehitust. Abihooned ja nende välisviimistlus peaksid sobima elamutega.
Katusekattematerjalideks kasutada loodusesse sobivaid katteid ja värvitoone. Hoonestuse katusetüüp määratakse arhitektuurse projektiga. 
Välisviimistluses on valikuvariantideks puit-, või kivimaterjalid, krohv. Fassaadikatted võivad olla ka kombineeritud: näiteks puitlaudis koos kiviga. 
Ei ole ka seal soovitatav puitelamutel kasutada plastaknaid, sest see rikub hoone niiskusrežiimi ja tekitab haige maja sündroomi. Plastaknaid on võimalik puithoonele ja inimese tervisele kahju tekitamata kasutada ainult sundventilatsiooni olemasolul.
Kataloogimajadele ja tüüpprojektidele tuleb eelistada individuaalprojekti alusel rajatavaid hooneid.
Planeeringualale on plaanis rajada üks puurkaev ja igale kinnistule oma reovete käitlemiseks kogumismahuti. Krundi pindala ja looduslikud tingimused peavad vastama puurkaevu ning omapuhasti rajamiseks esitatavatele nõuetele. 
Ehitamise reeglid hajaasustuses on määratletud Rakvere valla üldplaneeringus. Ehitusprojektid koostada Ehitusseadustiku alusel ja kooskõlastada Päästeametiga. 
Hoonete projekteerimisel tuleb arvestada käesoleva detailplaneeringu arhitektuur-ehitusliku lahendusega. 
5. LIIKLUSKORRALDUS
5.1 Juurdepääsuteed ja parkimine
Juurdepääs detailplaneeringuga vaadeldavatele kinnistutele toimub mööda territooriumi lõunapoolset piiri kulgevat Haudejaama teed.
Lähim riikliku tähtsusega tee on 22 Rakvere-Väike-Maarja-Vägeva tee, mis on IV klassi riigimaantee. Liiklusvahendite lubatud sõidukiirus maanteed käsitletavas lõigus on sõitjatele 90 km/h, maantee on kahesuunalise liiklusega. 

Kolmnurga kinnistut ühendab maanteega Haudejaama asfaltkattega tee. Planeeringualal ja selle lähiümbruses kõnniteed puuduvad. 

Parkimine lahendatakse kruntide siseselt. 
6. KAITSEVÖÖNDID, PIIRANGUD
6.1 Kitsendused
Välisvõrkude kitsendusalad ning tehnovõrkude lahendused on näidatud detailplaneeringu joonisel A-1 Põhijoonis
Kinnistut läbivad elektripaigaldise kaitsevöönd.
- Elektrikaablite (liinide) kaugus rajatistest ja kaitsevööndid
  Alla 1 kV pingega õhuliinide kaitsevöönd on 2 meetrit ja üle 1 kV pingega õhuliinil 10 meetrit..
  Maakaabelliinide kaitsevöönd on maa-ala, mida piiravad mõlemal pool liini 1 m kaugusel
  äärmistest kaablitest paiknevad mõttelised vertikaaltasandid.
  Alus EPN 17:
- Kanalites sidekaablite kaugus hoonete ja rajatiste vundamentidest peab olema vähemalt 0,6 m.
  Kaugus veetorust ja isevoolsest kanalisatsioonist 1 m, sidekaablini 0,25 – 0,5 m.
- Sidekaablite kaugus rajatistest ja tehnovõrkudest
   Alus: EPN 17
  Kanalita sidekaablite kaugus hoone vundamendist vähemalt 0,6 m; veetorust ja isevoolsest
  kanalisatsioonist 1 m; elektrikaablist 0,25 – 0,5 m.
- Veetorustike kaugus rajatistest ja tehnovõrkudest
   Alus: EPN 17
   Kaugus hoonete vundamendist 5 m, puutüvedest 2 m, kanalisatsioonitrassist 1,5 m.
7. HEAKORRASTUS, KATTEGA ALAD
7.1 Heakorrastus ja keskkonnakaitse
Planeeringuala vajab heakorrastustöid, kuid lõplikult saab seda teha peale ehitustööde lõppu. 
Säilitatakse looduslik reljeef ja maapinna mullastruktuur.
Planeeritava ala heakorrastamisel on oluline müra, saastainete ja tolmu summutamise, hapniku tootmise ning maa-alale esteetilise välimuse andmise seisukohalt. Kinnistu tuleb hoida puhtana võsast, surnud ja haigetest puudest ning vajadusel istutada uusi puid. 
Detailplaneeringu lähteülesande kohaselt  käesoleval planeeringualal keskkonnamõjude hindamine ei ole nõutav.  
7.2 Piirded
Kruntidele planeeritavate hoonestusalad võib soovi korral ümbritseda piiretega. Piirete materjalivalik ja välimus sõltuvad hoonete arhitektuursest lahendusest ning piirete rajamise eesmärgist. 

7.3 Keskkonnakaitse ja jäätmekäitlus
Käesoleva tööga haaratud planeeringualal ohtlikke keskkonnamõjusid ei ole ja pärast
detailplaneeringu realiseerumist neid sinna juurde ka ei lisandu.
Planeeritavate ehitiste reoveed kanaliseeritakse.
Tehnilised abinõud keskkonna seisundi parandamiseks on järgmised:
- krundile paigaldatakse prügikonteiner, tsentraliseeritud prügi äravedu
Jäätmekäitlus on seotud olmejäätmete hoidmisega. 
Krundil peab olema prügikonteiner. Prügikonteineri tühjendamist ja jäätmete äravedu teostatakse mehhaniseeritult. Prügiveoauto juurdepääs krundile on tagatud juurdesõidutee olemasoluga. 
Prügikonteineri planeeritav asukoht on näha detailplaneeringu joonisel “Põhijoonis”. 
Keskkonnaohtlikke ainete ladustamist planeeringu alal ette ei nähta.
Kruntide sihtotstarbelik ja ohutusnõuetele vastav kasutamine ei too kaasa keskkonda häirivaid
mõjusid.
8. TULEOHUTUS
Planeerimisel on lähtutud :
1. Ehitisele esitatavad tuleohutusnõuded Siseministri 30.03.2017.a. määrus nr 17
2. Nõuded ehitusprojektile Majandus- ja taristuministri 17.07.2015.a. määrus nr 97
3. EVS 812-7:2018 – Ehitiste tuleohutus: Ehitisele esitatavad tuleohutusnõuded
4. Tuleohutuse seadus
5. Ventilatsioonisüsteemid Osa 2 EVS 812-2:2014
6. EVS 812-3:2018 „Ehitise tuleohutus. Osa 3. Küttesüsteemid“.
7. Tuletõrje veevarustus Osa 6 EVS 812-6:2012
Krundile planeeritavate ehitiste tuleohuklass
TP1 – TP3
Ehitise kasutusviisi klass:


I (elamud ja eluruumid, majapidamishooned)
Max hoonete kõrgus



9 m, kõrvalhoonetel kuni 6,5 m
Max ehitusalune pind 



30% kinnistu pindalast 
Tuleohutuse tagamise põhimõtted 
Tule leviku tõkestamiseks ühelt hoonelt teisele eraldatakse erinevatel kruntidel paiknevad ehitised teineteisest reeglina tuleohutuskujadega, mis on 8 meetrit. Hoonestusalad on planeeritud vähemalt 4 meetri kaugusele kruntide piiridest. 
Hoonetevaheline kuja peab takistama tule levikut teisele hoonele. Juhul, kui hoonetevaheline kuja laius on alla 8 m, tuleb tule leviku piiramine tagada ehituslike või muude abinõudega.
Hooned jaotatakse tuletõkkesektsioonideks ruumide kasutusotstarbe või pindala järgi. 
Ehitusmaterjalid peavad vastama tuleohutusnõuetele. 
Põlemiskoormus 
Kustutamiseks vajalik veevooluhulk määratakse I kasutusviisiga ehitistel sõltuvalt põlemiskoormusest, tuletõkkesektsiooni piirpindalast, AKS-i olemasolust ja tulekahju arvestuslikust kestvusest standardi EVS 812-6:2012/A1:2013 kohaselt. Kustutusvee normvooluhulgad määratakse vastavalt suurimast või enim kustutusvett nõudvast tuletõkkesektsioonist. 
Tulekustutusvee normvooluhulk I kasutusviisiga ehitisele, mille piirpindala on kuni 800m² ja mille põlemiskoormus on alla 600 MJ/m², peab olema 10 l/s kolme tunni jooksul. 
Päästemeeskonna ohutus ja juurdepääs hoonetele 
Tulekustutustehnikaga juurdepääs hoonetele on tagatud sissesõiduteede kaudu.
Juurdepääs õuele (väravad) peab olema vähemalt 4m laiused. Kustutustöid on võimalik vajadusel teostada ka naaberkruntidelt. 
Väline tulekustutusvesi 
Tulekustutusvee normvooluhulk on 10 l/s kolme tunni jooksul. 
Tulekustutusvesi saadakse planeeritavale alale rajatavast puurkaevust, mis peab vastama hüdrandi nõuetele. Samuti paigaldatakse puurkaevu juurde 30 m³ tuletõrje veemahuti. Alternatiivseks lahenduseks on ka umbes 300 meetri kaugusel asuv tiik.
Lähim päästeteenistuse tugikomando asub käesoleval ajal Rakveres F. R. Kreutzwaldi tänav 5a. 
9. KURITEGEVUSE ENNETAMINE
Kuritegevuse ennetamine ja kuriteohirmu vähendamine peab käima koostöös politseiga, toimub
läbi planeerimise ning arhitektuursete lahenduste.
Soovitavalt paigaldada videovalve ning krundisisene välisvalgustus.
10. TEHNOVÕRGUD, NENDE KAITSEVÖÖNDID
10.1 Olemasolev olukord
Kinnistut läbivad elektripaigaldise  kaitsevööndid.
Planeeritavate tehnovõrkude asukohad on näidatud joonisel “Põhijoonis”. 

10.2 Side
Krundi sidevarustuse saab lahendada satelliitside või mobiilside baasil. 
10.3 Elektrivarustus
OÜ Elektrilevi väljastas tehnilised tingimused nr 472731 detailplaneeringu koostamiseks 07.05.2024.a.
1. Detailplaneeringu ala toide näha ette olemasoleva mastalajaama Tõrma haudejaam:(Rakvere L) baasil, mis asub Kolmnurga kinnistu nurgas (X=6578378.039; Y=632716.934). 
2. Nimetatud olemasolevast alajaamast näha ette kruntide 1-5 tarbeks eraldi 0,4 kV maakaabelliin. Objektide elektrivarustuseks planeerida kinnistute piiridele 0,4 kV liitumiskilbid ja jaotuskilbid. Liitumiskilbid planeerida tarbijate kruntide piiridele soovitavalt mitmekohalistena teealasse. Krunt 5 liitumiskilbi võib ette näha alajaam Tõrma haudejaam:(Rakvere L) fiider F2 mastile M1(X=6578377.781;Y=632684.848) või M2(X=6 578377.273;Y=632648.754). Liitumiskilbid peavad olema alati vabalt teenindatavad. 
3. Elektritoide liitumiskilbist objektini näha ette maakaabliga. 
4. Elektrilevi OÜ tehnorajatiste maakasutusõigus tagada servituudialana. 
5. Kõikide planeeritavate tänavate äärde näha ette perspektiivsete 10 ja 0,4 kV maakaablite koridor. 
6. Elektrikaablite planeerimine piki sõiduteed ei ole lubatud. Samuti ei ole lubatud planeerida teisi kommunikatsioone elektrikaablite kaitsetsoonidesse. 
7. Detailplaneeringu koostamiseks vajalike täiendavate andmete saamiseks pöörduda Elektrilevi OÜ võrguinseneri poole (Indrek Moisa, tel. 5886 2582, Indrek.Moisa@elektrilevi.ee). 
8. Detailplaneering kooskõlastada Elektrilevi OÜ-ga. Projektide kooskõlastamist on võimalik teostada läbi iseteeninduse portaali ja infot on võimalik saada Elektrilevi kodulehel: https://www.elektrilevi.ee/et/ teenused/projektide-kooskolastamine 
9. Elektrivõrgu väljaehitamine toimub vastavalt Elektrilevi OÜ liitumistingimustele. Detailplaneerimise projektiga määrata ka väljaspool detailplaneerimise ala kulgevate kaablite trasside servituudi alad. Planeeringu käigus olemasoleva elektrivõrgu ümberehitus toimub kliendi kulul, mille kohta tuleb esitada Elektrilevi OÜ-le kirjalik taotlus. 
10. Kehtestatud detailplaneeringu olemasolul elektrienergia saamiseks tuleb esitada liitumistaotlus, sõlmida liitumisleping ja tasuda liitumistasu. Lepingu sõlmimiseks pöörduda Elektrilevi OÜ poole. Liitumislepingu sõlmimiseks tuleb Elektrilevi OÜ-le esitada moodustatud kinnistute aadressid

10.4 Veevarustus ja kanalisatsioon
Vee- ja kanalisatsioonivarustus krundil lahendatakse vastavuses Eesti Vabariigis kehtiva seadusandlusega. 
Seadusandlus: 
1. “Ehitusseadustik“ RT I 05.03.2015, 1; 
2. “Veeseadus“ RT I 22.02.2019; 
3. Keskkonnaministri määrus nr 61 „Nõuded reovee puhastamise ning heit-, sademe-, kaevandus-, karjääri-, ja jahutusvee suublasse juhtimise kohta, nõuetele vastavuse hindamise meetmed ning saasteainete piirväärtused“; 
4. EVS 846:2013 Hoone kanalisatsioon; 
5. EVS 12566-3:2016 „Reovee väikepuhastid kuni 50 IE.“ 
6. RIL77-1990. Maa sisse ja vette paigaldatavad plasttorud. Paigaldusjuhend; 
7. EVS 848:2013 Väliskanalisatsioonivõrk; 
8. kohaliku omavalitsuse poolt kehtestatud määrused ja muud seadusaktid ehitustööde läbiviimisel (sh Rakvere valla ühisveevärgi- ja kanalisatsiooni arendamise kava). 
Käesoleval ajal kinnistul veevarustus puudub. Veevarustus lahendatakse planeeritavatele kinnistutele krunt nr 1 planeeritavast puurkaevust. Puurkaevu täpne asukoht määratakse projektiga. 
Maa-ameti põhjavee kaitstuse kaardilt on näha, et Tõrma küla selles osas on põhjavesi nõrgalt kaitstud, seetõttu on planeeritavatel kinnistutel kohustuslik kasutada kogumismahuteid. 
10.5 Küte
Küttesüsteemid rajatakse elektri, alternatiivsete energiaallikate (näiteks päikesepatareid) või lokaalse kütte baasil. 
10.6 Sademeveed
Kinnistute sademeveed juhitakse kalletega hoonetest eemale ja immutatakse maa sisse.

